Държавен вестник, бр. 70, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  70
не е изтекъл срокът на предлагане, съответно 
не е започнала търговията на регулирания 
пазар, в срок до 7 работни дни от датата на 
въвеждане на еврото в Република България 
оповестяват на видно място на собствените си 
интернет страници и на интернет страниците 
на инвестиционните посредници, участващи 
в предлагането, изявление дали въвеждането 
на еврото има отношение към оценката на 
ценните книжа и уведомяват Комисията за 
финансов надзор. В случай че въвеждането 
на еврото има отношение към оценката на 
ценните книжа, се прилага чл. 89с от Закона 
за публичното предлагане на ценни книжа.
(8) Без да се засягат изискванията за двойно 
обозначаване, лицата по чл. 1, ал. 2, т. 1 – 3 и 
6 от Закона за Комисията за финансов надзор 
превалутират от левове в евро по правилата 
на този закон паричните стойности, посочени 
във всички документи, които са задължени да 
предоставят на инвеститорите, застрахованите 
и осигурените лица, към датата на въвеждане 
на еврото като официална парична единица.
Автоматично превалутиране в търговския 
регистър
Чл. 33. (1) На датата на въвеждане на 
еврото вписаният в търговския регистър раз­
мер на капитала на дружество с ограничена 
отговорност, акционерно дружество и коман­
дитно дружество с акции, както и вписаната 
номинална стойност на акциите в акционерно 
дружество и в командитно дружество с акции 
автоматично се заменят със стойностите в 
евро и евроцентове, определени съгласно 
чл. 31, ал. 1, 2 и 4.
(2) Превалутирането по ал. 1 се извършва 
служебно от Агенцията по вписванията.
Превалутиране на дългови ценни книжа, 
различни от държавни ценни книжа
Чл. 34. (1) Общата номинална стойност 
на емисия дългови ценни книжа, различни 
от държавни ценни книжа, се превалутира в 
съответствие с правилата за превалутиране 
и закръгляване съгласно чл. 12 и 13.
(2) Единичната номинална стойност на 
безналични дългови ценни книжа, различни 
от държавни ценни книжа, се изчислява, като 
получената стойност в евро по ал. 1 се раз­
дели на броя издадени дългови ценни книжа 
от съответната емисия.
(3) Превалутирането на номиналните стой­
ности по ал. 1 и 2 не се счита за промяна 
по отношение на правата и задълженията на 
емитента или притежателя.
Превалутиране и правило за закръгляване 
на стойността на един дял на фондовете за 
допълнително пенсионно осигуряване. Оси­
гурителни вноски за допълнително задължи­
телно пенсионно осигуряване
Чл. 35. (1) Стойността на един дял в евро на 
фонд за допълнително пенсионно осигуряване, 
валидна за първия работен ден от датата на 
въвеждане на еврото в Република България, се 
изчислява, като нетната стойност на активите 
на фонда в левове към края на предходния 
работен ден се превалутира в съответствие с 
правилата за превалутиране и закръгляване 
съгласно чл. 12 и 13 и се раздели на общия 
брой на дяловете на фонда към края на съ­
щия ден. Получената стойност по изречение 
първо се закръглява с точност до петия знак 
след десетичната запетая по следния начин:
1. когато шестият знак след десетичната 
запетая е по-малък от пет, петият знак след 
десетичната запетая остава непроменен;
2. когато шестият знак след десетичната 
запетая е равен или по-голям от пет, петият 
знак след десетичната запетая се увеличава 
с една единица.
(2) При използване на стойности на един 
дял на фонд за допълнително пенсионно оси­
гуряване, валидни преди датата на въвеждане 
на еврото в Република България, се извършва 
превалутиране от левове в евро, като стой­
ността на един дял се раздели на пълната 
числова стойност на официалния валутен 
курс и получената стойност се закръглява до 
петия знак след десетичната запетая.
(3) Осигурителни вноски за допълнително 
задължително пенсионно осигуряване, от­
насящи се за месеци преди въвеждането на 
еврото в Република България, се превеждат 
от Националната агенция за приходите към 
пенсионноосигурителното дружество, изчис­
лени съгласно данните по чл. 5, ал. 4, т. 1 от 
Кодекса за социално осигуряване и прева­
лутирани съгласно чл. 12 и в изключение на 
чл. 13, ал. 1. При превалутирането сумите се 
изчисляват до втория знак след десетичната 
запетая, без да се закръгляват.
Превалутиране и правило за закръгляване 
на стойността на дяловете на колективни 
инвестиционни схеми
Чл. 36. (1) В първия работен ден от датата 
на въвеждане на еврото в Република България 
нетната стойност на активите на колективна 
инвестиционна схема в евро се изчислява, 
като нетната стойност на активите в лево­
ве към края на предходния работен ден се 
превалутира в съответствие с правилата за 
превалутиране и закръгляване съгласно чл. 12 
и 13. Нетната стойност на активите на един 
дял в евро се изчислява, като превалутирана­
та нетна стойност на активите по изречение 
първо се раздели на броя дялове в обращение 
и получената стойност се закръгли с точност 
до четвъртия знак след десетичната запетая 
по следния начин:
1. когато петият знак след десетичната 
запетая е по-малък от пет, четвъртият знак 
след десетичната запетая остава непроменен;
2. когато петият знак след десетичната за­
петая е равен или по-голям от пет, четвъртият 
знак след десетичната запетая се увеличава 
с една единица.